ΚΑΝΟΝΙΣΜΟΣ (ΕΟΚ) αριθ. 345/79 ΤΟΥ ΣΥΜΒΟΥΛΙΟΥ της 5ης Φεβρουαρίου 1979 περί συστάσεως, στον αμπελοοινικό τομέα, των γενικών κανόνων των σχετικών με τη χορήγηση επιστροφών κατά την εξαγωγή καθώς και των κριτηρίων καθορισμού του ύψους των

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς(1), και ιδίως το άρθρο 20 παράγραφοι 1 και 3,

την πρόταση της Επιτροπής(2),

Εκτιμώντας:

ότι οι επιστροφές κατά την εξαγωγή των προϊόντων που υπόκεινται στην κοινή οργάνωση της αμπελοοινικής αγοράς πρέπει να καθορισθούν σύμφωνα με ορισμένα κριτήρια που επιτρέπουν την κάλυψη της διαφοράς μεταξύ των τιμών των προϊόντων αυτών μέσα στην Κοινότητα και στο διεθνές εμπόριο- ότι γι' αυτό είναι απαραίτητο να ληφθεί υπόψη, αφ' ενός η κατάσταση του εφοδιασμού όσον αφορά τα εν λόγω προϊόντα και οι τιμές των προϊόντων αυτών στην Κοινότητα, και αφ' ετέρου η κατάσταση των πραγματοποιουμένων τιμών στο διεθνές εμπόριο-

ότι η χορήγηση επιστροφών δύναται να περιορισθεί κατά την εξαγωγή ορισμένων εκ των προϊόντων που αναφέρονται στο άρθρο 1 παράγραφος 2 του κανονισμού (ΕΟΚ) αριθ. 337/79- ότι πρέπει να περιορισθεί στα προϊόντα που αναφέρονται στο άρθρο 1 παράγραφος 2 υπό β) και γ) του εν λόγω κανονισμού λόγω της ειδικής οικονομικής σημασίας τους-

ότι λόγω της ανισότητος των τιμών στις οποίες προσφέρονται τα εν λόγω προϊόντα, πρέπει, για να καλυφθεί η διαφορά μεταξύ των τιμών που πραγματοποιούνται στο διεθνές εμπόριο και αυτών που πραγματοποιούνται μέσα στην Κοινότητα, να ληφθούν υπόψη τα έξοδα μεταφοράς-

ότι για να επιτρέπεται η παρακολούθηση της εξελίξεώς τους είναι απαραίτητο να καθορισθούν οι τιμές σύμφωνα με ορισμένες αρχές- ότι για το σκοπό αυτό, πρέπει να ληφθούν υπόψη, όσον αφορά τις τιμές που πραγματοποιούνται στο διεθνές εμπόριο, οι τιμές που πραγματοποιούνται στο διεθνές εμπόριο, οι τιμές που διαπιστώνονται στις αγορές των τρίτων χωρών και οι τιμές που πραγματοποιούνται στις χώρες προορισμού, καθώς και οι διαπιστούμενες τιμές στην παραγωγή στις τρίτες χώρες και οι τιμές προσφοράς "ελεύθερο στα σύνορα της Κοινότητος" ότι, όσον αφορά τις τιμές μέσα στην Κοινότητα, πρέπει να βασισθούμε στις πραγματοποιούμενες τιμές που αποδεικνύονται ως πλέον ευνοϊκές για την εξαγωγή-

ότι είναι απαραίτητο να προβλεφθεί η δυνατότητα διαφοροποιήσεως του ποσού των επιστροφών ανάλογα με τον προορισμό των προϊόντων, λόγω των ειδικών όρων εισαγωγής σε ορισμένες χώρες προορισμού-

ότι για να δοθεί στους εξαγωγείς της Κοινότητος μία ορισμένη εγγύηση, όσον αφορά τη σταθερότητα των επιστροφών και του καταλόγου των προϊόντων που επωφελούνται επιστροφής, πρέπει να προβλεφθεί ότι ο καθορισμός των επιστροφών θα γίνει σύμφωνα με μία περιοδικότητα που καθορίζεται βάσει των εμπορικών συνηθειών-

ότι για να αποφευχθούν διαταραχές στους όρους του ανταγωνισμού είναι απαραίτητο το διοικητικό καθεστώς στο οποίο θα υπόκεινται οι εξαγωγείς, να είναι το ίδιο σε ολόκληρη την Κοινότητα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ο παρών κανονισμός θεσπίζει τους κανόνες τους σχετικούς με τον καθορισμό και με τη χορήγηση επιστροφών κατά την εξαγωγή για τα προϊόντα που αναφέρονται στο άρθρο 1 παράγραφος 2 του κανονισμού (ΕΟΚ) αριθ. 337/79.

2. Οι επιστροφές δεν είναι δυνατό να χορηγούνται παρά μόνο για τα εξής προϊόντα:

"" ID="1" ASSV="2">β)> ID="2">22.04> ID="3">Γλεύκος σταφυλής μερικώς ζυμωθέν, έστω και αν η ζύμωσις ανεστάλη καθ' οιονδήποτε έτερον τρόπον, εξαιρέσει του δια προσθήκης αλκοόλης"> ID="2">22.05> ID="3">Οίνοι εκ νωπών σταφυλών. Γλεύκος εκ νωπών σταφυλών του οποίου η ζύμωσις ανεστάλη δια της προσθήκης αλκοόλης (συμπεριλαμβανομένων και των μιστελλίων)"> ID="1" ASSV="2">γ)> ID="2">08.04 A II> ID="3">Νωπές σταφυλές εκτός των επιτραπεζίων"> ID="2">22.10 A> ID="3">Όξος εξ οίνου">

Άρθρο 2

Οι επιστροφές καθορίζονται αφού ληφθούν υπόψη τα εξής στοιχεία:

α) κατάσταση και προοπτικές εξελίξεως:

- στην αγορά της Κοινότητος, όσον αφορά τις τιμές των προϊόντων που αναφέρονται στο άρθρο 1 παράγραφος 2 και τις διαθέσιμες ποσότητες,

- στο διεθνές εμπόριο, όσον αφορά τις τιμές των προϊόντων αυτών-

β) έξοδα εμπορίας και τα πλέον ευνοϊκά έξοδα μεταφοράς από τις αγορές της Κοινότητος μέχρι τους λιμένες ή άλλους τόπους εξαγωγής από την Κοινότητα, καθώς και έξοδα μεταφοράς μέχρι τις χώρες προορισμού-

γ) αντικειμενικοί σκοποί της κοινής οργανώσεως της αμπελοοινικής αγοράς, που θα εξασφαλίζουν στην αγορά αυτή μία ισορροπημένη κατάσταση και μία φυσική ανάπτυξη στο πεδίο των τιμών και των συναλλαγών-

δ) ενδιαφέρον που υπάρχει να αποφευχθούν διαταραχές στην αγορά της Κοινότητος-

ε) οικονομική σημασία των προβλεπομένων εξαγωγών.

Άρθρο 3

1. Οι τιμές στην αγορά της Κοινότητος καθορίζονται λαμβανομένων υπόψη των τιμών που πραγματοποιούνται και που αποδεικνύονται ως πλέον ευνοϊκές για την εξαγωγή.

2. Οι τιμές στο διεθνές εμπόριο καθορίζονται αφού ληφθούν υπόψη:

α) οι τιμές που διαπιστώνονται στις αγορές τρίτων χωρών-

β) οι πλέον ευνοϊκές τιμές κατά την εισαγωγή καταγωγής τρίτων χωρών, που πραγματοποιούνται στις τρίτες χώρες προορισμού-

γ) οι τιμές στην παραγωγή που διαπιστώνονται στις τρίτες χώρες εξαγωγής, λαμβανομένων υπόψη, ενδεχομένως, των χορηγουμένων επιδοτήσεων από τις χώρες αυτές-

δ) οι τιμές προσφοράς "ελεύθερο στα σύνορα" της Κοινότητος.

Άρθρο 4

Εφ' όσον το καθιστούν απαραίτητο η κατάσταση του διεθνούς εμπορίου ή οι ειδικές απαιτήσεις ορισμένων αγορών, η κοινοτική επιστροφή δύναται να διαφοροποιηθεί για ένα καθορισμένο προϊόν, ανάλογα με τον προορισμό.

Άρθρο 5

Η περιοδικότης, σύμφωνα με την οποία καθορίζονται αφ' ενός ο κατάλογος των προϊόντων για τα οποία πράγματι χορηγείται μια επιστροφή, και αφ' ετέρου το ποσό της επιστροφής αυτής, θεσπίζεται σύμφωνα με τη διαδικασία που προβλέπεται στο άρθρο 67 του κανονισμού (ΕΟΚ) αριθ. 337/79.

Άρθρο 6

1. Η επιστροφή καταβάλλεται εφ' όσον παρέχεται η απόδειξη ότι τα προϊόντα:

α) έχουν εξαχθεί εκτός της Κοινότητος-

β) είναι κοινοτικής καταγωγής πλην της περιπτώσεως εφαρμογής των διατάξεων του άρθρου 7.

2. Σε περίπτωση εφαρμογής του άρθρου 4, η επιστροφή καταβάλλεται με τους όρους που προβλέπονται στην παράγραφο 1, υπό την προϋπόθεση να παρέχεται η απόδειξη, ότι το προϊόν έχει φθάσει στον προορισμό για τον οποίο η επιστροφή έχει καθορισθεί.

Εν τούτοις, είναι δυνατόν να προβλεφθούν παρεκκλίσσεις από τον κανόνα αυτό, κατά τη διαδικασία που προβλέπεται στο άρθρο 3, με την επιφύλαξη των όρων που θα προσδιορισθούν, ώστε να είναι σε θέση να παράσχουν ισοδύναμες εγγυήσεις.

3. Συμπληρωματικές διατάξεις είναι δυνατό να θεσπιστούν κατά τη διαδικασία που προβλέπεται στο άρθρο 67 του κανονισμού (ΕΟΚ) αριθ. 337/79.

Άρθρο 7

1. Επιστροφή δεν χορηγείται κατά την εξαγωγή προϊόντων που αναφέρονται στο άρθρο 1 παράγραφος 2, που εισάγονται από τρίτες χώρες και επανεξάγονται σε τρίτες χώρες, εκτός εάν ο εξαγωγέας παρέχει την απόδειξη:

α) ότι το προϊόν που θα εξαχθεί και το προϊόν που εισήχθη προηγουμένως είναι ένα και το αυτό-

β) της εισπράξεως των δασμών και ενδεχομένως της εξισωτικής εισφοράς κατά την εισαγωγή του προϊόντος αυτού.

2. Στην περίπτωση αυτή η επιστροφή ισούται για κάθε προϊόν με το δασμό και την εξισωτική εισφορά που εισπράχθηκαν κατά την εισαγωγή, εάν το ποσό αυτών των δύο επιβαρύνσεων είναι ίσο ή κατώτερο της επιστροφής που ισχύει την ημέρα της εξαγωγής. Εάν το ποσό αυτό είναι ανώτερο της επιστροφής που ισχύει κατά την ημέρα της εξαγωγής, η επιστροφή ισούται με αυτή την τελευταία.

Άρθρο 8

1. Ο κανονισμός (ΕΟΚ) αριθ. 957/70 του Συμβουλίου της 26ης Μαΐου 1970 περί συστάσεως, στον αμπελοοινικό τομέα, των γενικών κανόνων των σχετικών με τη χορήγηση επιστροφών κατά την εξαγωγή, καθώς και των κριτηρίων καθορισμού του ύψους των(3), καταργείται.

2. Οι παραπομπές στον καταργούμενο κανονισμό βάσει της παράγραφου 1 νοούνται ότι γίνονται στον παρόντα κανονισμό.

Άρθρο 9

Ο παρών κανονισμός αρχίζει να ισχύει την 2α Απριλίου 1979.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 5 Φεβρουαρίου 1979.

Για το Συμβούλιο

Ο Πρόεδρος

P. MEHAIGNERIE

(1) EE αριθ. Ν 54 της 5.3. 1979, σ. 1.

(2) EE αριθ. Α 276 της 20.11.1978, σ. 1.

(3) EE αριθ. Ν 115 της 28.5.1970, σ. 1.